Fastlands-Karmøy

Fastlands-Karmøy er den delen av Karmøy kommune i Rogaland som ligger på fastlandet. Området omfatter blant annet Moksheim, Norheim, Spanne, Vormedal, Kolnes og Røyksund/Fosen, og har omtrent  innbyggere, tilsvarende nær en fjerdedel av kommunens befolkning.

Størstedelen av området tilhørte tidligere Avaldsnes og Torvastad kommuner, men ble innlemmet i Karmøy kommune ved kommunesammenslåingen i 1965. Deler av Fastlands-Karmøy regnes som en del av Haugesund tettsted, til tross for at det ligger utenfor Haugesund kommune. Spørsmålet om kommunetilhørighet har vært tema for debatt siden 1980-årene.

 Historie 
miniatyr|Opprinnelige grenser mellom gårdene i Avaldsnes kommune.

Arkeologiske funn, blant annet fra Tuastad, viser bosetning i området i over  år. Flere gårder ble trolig etablert i folkevandringstiden, og enkelte bruk er dokumentert skriftlig fra tidlig 1500-tall.

Før opprettelsen av Karmøy kommune i 1965 tilhørte mesteparten av Fastlands-Karmøy kommunene Avaldsnes og Torvastad. Ved sammenslåingen ble noen gårder i Avaldsnes’ østlige del overført til Tysvær, mens resten ble innlemmet i Karmøy.Forskrift om kommunesammenslåing, Torvastad, Avaldsnes, Stagaland, Åkra, Skudenes, Kopervik og Skudeneshavn kommuner, Rogaland.Lillehammer, Arnvid (1993): «Bygdebok for Karmøy: Avaldsnes II»

Et kjent kulturminne i området er helleristningen «De fem dårlige jomfruer» ved Karmsund bro.

 Samfunn 
Fastlands-Karmøy grenser til Haugesund i nordvest, Tysvær i nordøst og Bokn i syd over sjø. I vest skiller Karmsundet fastlandet fra øyen Karmøy.

Området har omtrent  innbyggere, tilsvarende nær en fjerdedel av Karmøys befolkning. Oasen Storsenter ligger i området og er det nest største kjøpesenteret på Haugalandet, både målt i areal og omsetning, etter Alti Amanda i Haugesund.

miniatyr|Oasen Storsenter på Norheim. 

Blant idrettslagene i området er Karmøy badmintonklubb, Karmøy svømmeklubb, SK Nord, Haugesund golfklubb og Kolnes IL.

 Kommunedebatt 
Spørsmålet om Fastlands-Karmøys kommunetilhørighet har vært reist med jevne mellomrom siden 1982.

I 2016 fremmet en aksjonsgruppe et innbyggerinitiativ om folkeavstemning om grensejustering, men forslaget ble enstemmig avvist i Karmøy kommunestyre. Tre år senere ba statsforvalteren i Rogaland kommunene uttale seg om en mulig utredning. Haugesund var positive, mens Karmøy gikk imot, og saken ble sendt til kommunal- og moderniseringsdepartementet.

Karmøys politiske ledelse har uttrykt motstand mot en grenseendring, med henvisning til Fastlands-Karmøys betydning for kommunen og til investeringer i infrastruktur. Enkelte har likevel pekt på at misnøye i deler av befolkningen bør tas i betraktning.

Innbyggeropinionen har vist delte syn. Noen ønsker tilhørighet til Haugesund på grunn av nærhet til sentrum, tjenestetilbud og regional samordning, mens andre viser til lokal tilhørighet og mener området allerede prioriteres av Karmøy kommune.

Næringslivet har engasjert seg. Senterlederen ved Oasen Storsenter har uttrykt støtte til en langsiktig kommunesammenslåing på Haugalandet. Samtidig har flere næringslivsaktører og innbyggere vært kritiske, og påpekt at Fastlands-Karmøy fungerer godt som en del av Karmøy kommune, og at en eventuell overføring til Haugesund kan begrense næringsvirksomhetens utviklingsmuligheter.

 Referanser 

Kategori:Karmøys geografi